stanford-oval/wikipedia huggingface dataset:
เทศบาลนครบุรีรัมย์

บทความนี้เกี่ยวกับเทศบาลนคร สำหรับความหมายอื่น ดูที่ บุรีรัมย์ (แก้ความกำกวม)
| เทศบาลนครบุรีรัมย์ |
| --- | --- |
เทศบาลนคร
ถนนรมย์บุรียามเย็นพระสุภัทรบพิตรบนเขากระโดงช้างอารีนาสวนสาธารณะรมย์บุรีโรงเรียนบุรีรัมย์พิทยาคม
คำขวัญ: คูเมืองโบราณ ตำนานเล่าขาน อาหารเลิศรส งามงดประเพณี สักการะพระพุทธสุวรรณรังสี คนดีมีน้ำใจ

ทน.บุรีรัมย์ที่ตั้งของเทศบาลนครบุรีรัมย์แสดงแผนที่จังหวัดบุรีรัมย์ทน.บุรีรัมย์ทน.บุรีรัมย์ (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือทน.บุรีรัมย์ทน.บุรีรัมย์ (ประเทศไทย)แสดงแผนที่ประเทศไทย
พิกัด: 14°59′39″N 103°06′08″E﻿ / ﻿14.99417°N 103.10222°E﻿ / 14.99417; 103.10222
ประเทศ:  ไทย
จังหวัด: บุรีรัมย์
อำเภอ: เมืองบุรีรัมย์
จัดตั้ง:    •  14 กุมภาพันธ์ 2479 (ทม.บุรีรัมย์)   •  31 ตุลาคม 2567 (ทน.บุรีรัมย์) 
การปกครอง
 • นายกเทศมนตรี: อนุชิต เหลืองชัยศรี
พื้นที่
 • ทั้งหมด: 75.44 ตร.กม. (29.13 ตร.ไมล์)
ความสูง: 163 เมตร (535 ฟุต)
ประชากร (2567)
 • ทั้งหมด: 50,525 คน
รหัส อปท.: 04310102
สนามบิน: IATA: BFV – ICAO: VTUOท่าอากาศยานบุรีรัมย์
ทางหลวง:    
ที่อยู่ สำนักงาน: ถนนรมย์บุรี ตำบลในเมือง อำเภอเมืองบุรีรัมย์ จังหวัดบุรีรัมย์ 31000
เว็บไซต์: www.buriramcity.go.th
 ส่วนหนึ่งของสารานุกรมประเทศไทย
เทศบาลนครบุรีรัมย์ เป็นเทศบาลแห่งหนึ่งของจังหวัดบุรีรัมย์ ตั้งอยู่ในพื้นที่อำเภอเมืองบุรีรัมย์ ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาล และสาธารณสุข ตลอดจนเป็นศูนย์กลางการคมนาคมของจังหวัดบุรีรัมย์
เทศบาลนครบุรีรัมย์เดิมมีฐานะเป็นเทศบาลเมืองบุรีรัมย์ซึ่งมีพื้นที่ครอบคลุมเพียงตำบลในเมืองทั้งตำบล รวม 6.0 ตารางกิโลเมตร (3,800 ไร่) แต่ต่อมาเมื่อวันที่ 31 ตุลาคม พ.ศ. 2567 ได้ขยายพื้นที่ครอบคลุมเพิ่มเติมถึงตำบลอิสาณทั้งตำบล และบางส่วนของตำบลเสม็ด (เฉพาะหมู่ที่ 9, 11, 13 และ 16) รวมทั้งหมด 75.44 ตารางกิโลเมตร (47,150 ไร่) และได้รับการเปลี่ยนแปลงฐานะเป็นเทศบาลนครไปพร้อมกัน นับเป็นเทศบาลนครแห่งที่ 6 ของภาคอีสาน
ประวัติศาสตร์

เทศบาลนครบุรีรัมย์จัดตั้งขึ้นครั้งแรกเป็นเทศบาลเมืองในชื่อ เทศบาลเมืองบุรีรัมย์ ตามพระราชกฤษฎีกาจัดตั้งเทศบาลเมืองบุรีรัมย์ จังหวัดบุรีรัมย์ ซึ่งตราขึ้นเมื่อวันที่ 11 กุมภาพันธ์ พ.ศ. 2479 ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ซึ่งในขณะนั้นมีพระวรวงศ์เธอ พระองค์เจ้าอาทิตย์ทิพอาภา, เจ้าพระยายมราช (ปั้น สุขุม) และพลเอก เจ้าพระยาพิชเยนทรโยธิน (อุ่ม พิชเยนทรโยธิน) เป็นคณะผู้สำเร็จราชการแทนพระองค์ และมีพระยาพหลพลพยุหเสนา (พจน์ พหลโยธิน) เป็นนายกรัฐมนตรี โดยได้ประกาศในราชกิจจานุเบกษาเมื่อวันที่ 14 กุมภาพันธ์ พ.ศ. 2479
ต่อมาเมื่อท้องถิ่นเจริญขึ้น มีชุมชนอยู่หนาแน่นทั้งในเขตและนอกเขตเทศบาลที่ต่อเนื่องกัน สมควรปรับปรุงเขตเทศบาลเสียใหม่ เพื่อขยายเขตให้เทศบาลได้ปกครองและทะนุบำรุงท้องถิ่น จึงได้ตราพระราชกฤษฎีกาเปลี่ยนแปลงเขตเทศบาลเมืองบุรีรัมย์ จังหวัดบุรีรัมย์ ลงวันที่ 30 เมษายน พ.ศ. 2504 ในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีจอมพล สฤษดิ์ ธนะรัชต์ เป็นนายกรัฐมนตรี ประกาศในราชกิจจานุเบกษาเมื่อวันที่ 9 พฤษภาคม พ.ศ. 2504 มีเนื้อที่รวม 6 ตารางกิโลเมตร ครอบคลุมพื้นที่ตำบลในเมืองทั้งหมด
ต่อมาในวันที่ 30 สิงหาคม พ.ศ. 2567 อนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้ออกประกาศกระทรวงมหาดไทย 3 ฉบับ มีสาระสำคัญเกี่ยวกับการเปลี่ยนแนวเขตเทศบาลเมืองบุรีรัมย์ โดยยุบรวมเทศบาลตำบลอิสาณทั้งหมด รับโอนพื้นที่บางส่วนขององค์การบริหารส่วนตำบลเสม็ด และเปลี่ยนแปลงฐานะจากเทศบาลเมืองขึ้นเป็น เทศบาลนครบุรีรัมย์ มีผลตั้งแต่วันที่ 31 ตุลาคม
ภูมิศาสตร์

สภาพพื้นที่โดยทั่วไปมีลักษณะเป็นที่ราบมีความลาดเอียงเล็กน้อย จากทางทิศตะวันตกไปทางทิศตะวันออก และจากทิศเหนือไปทางทิศใต้ มีความสูงของพื้นที่อยู่เหนือระดับน้ำทะเลปานกลาง 163 เมตร เขตเทศบาลนครบุรีรัมย์มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
ทิศเหนือ ติดต่อกับเขตเทศบาลเมืองชุมเห็ดและเขตองค์การบริหารส่วนตำบลบ้านยาง (อำเภอเมืองบุรีรัมย์)
ทิศตะวันออก ติดต่อกับเขตองค์การบริหารส่วนตำบลห้วยราช เขตองค์การบริหารส่วนตำบลสนวน (อำเภอห้วยราช) และเขตองค์การบริหารส่วนตำบลสวายจีก (อำเภอเมืองบุรีรัมย์)
ทิศใต้ ติดต่อกับเขตองค์การบริหารส่วนตำบลสะแกซำ เขตองค์การบริหารส่วนตำบลเสม็ด เขตเทศบาลตำบลบ้านบัว และเขตองค์การบริหารส่วนตำบลกระสัง (อำเภอเมืองบุรีรัมย์)
ทิศตะวันตก ติดต่อกับเขตเทศบาลตำบลหนองตาด (อำเภอเมืองบุรีรัมย์)
สภาพอากาศทั่วไป แบ่งออกเป็น 3 ฤดู
ฤดูร้อน เริ่มตั้งแต่กลางเดือนกุมภาพันธ์เป็นต้นไป จนถึงกลางเดือนพฤษภาคม
ฤดูฝน เริ่มตั้งแต่เดือนพฤษภาคมเป็นต้นไป จนถึงเดือนตุลาคม
ฤดูหนาว เริ่มตั้งแต่เดือนตุลาคมเป็นต้นไป จนถึงเดือนกุมภาพันธ์
| ข้อมูลภูมิอากาศของเทศบาลนครบุรีรัมย์> เดือน | ข้อมูลภูมิอากาศของเทศบาลนครบุรีรัมย์> ม.ค. | ข้อมูลภูมิอากาศของเทศบาลนครบุรีรัมย์> ก.พ. | ข้อมูลภูมิอากาศของเทศบาลนครบุรีรัมย์> มี.ค. | ข้อมูลภูมิอากาศของเทศบาลนครบุรีรัมย์> เม.ย. | ข้อมูลภูมิอากาศของเทศบาลนครบุรีรัมย์> พ.ค. | ข้อมูลภูมิอากาศของเทศบาลนครบุรีรัมย์> มิ.ย. | ข้อมูลภูมิอากาศของเทศบาลนครบุรีรัมย์> ก.ค. | ข้อมูลภูมิอากาศของเทศบาลนครบุรีรัมย์> ส.ค. | ข้อมูลภูมิอากาศของเทศบาลนครบุรีรัมย์> ก.ย. | ข้อมูลภูมิอากาศของเทศบาลนครบุรีรัมย์> ต.ค. | ข้อมูลภูมิอากาศของเทศบาลนครบุรีรัมย์> พ.ย. | ข้อมูลภูมิอากาศของเทศบาลนครบุรีรัมย์> ธ.ค. | ข้อมูลภูมิอากาศของเทศบาลนครบุรีรัมย์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C | 31.67 | 34.02 | 36.02 | 36.45 | 33.87 | 34.35 | 33.60 | 33.07 | 32.57 | 31.25 | 30.52 | 29.77 | 33.10 |
| อุณหภูมิต่ำสุดเฉลี่ย  °C | 17.65 | 20.10 | 22.65 | 24.47 | 24.50 | 24.80 | 24.37 | 24.17 | 24.22 | 23.32 | 20.87 | 18.30 | 22.45 |
| หยาดน้ำฟ้า มม | 0.07 | 7.10 | 42.02 | 113.75 | 241.87 | 100.82 | 176.10 | 109.87 | 288.90 | 177.50 | 94.27 | 6.00 | 1,358.27 |
| Average high °F | 89.01 | 93.24 | 96.84 | 97.61 | 92.97 | 93.83 | 92.48 | 91.53 | 90.63 | 88.25 | 86.94 | 85.59 | 91.58 |
| Average low °F | 63.77 | 68.18 | 72.77 | 76.05 | 76.1 | 76.64 | 75.87 | 75.51 | 75.6 | 73.98 | 69.57 | 64.94 | 72.41 |
| Precipitation inches | 0.0028 | 0.2795 | 1.6543 | 4.4783 | 9.5224 | 3.9693 | 6.9331 | 4.3256 | 11.374 | 6.9882 | 3.7114 | 0.2362 | 53.4752 |
| วันที่มีหยาดน้ำฟ้าโดยเฉลี่ย | 0 | 2 | 5 | 10 | 20 | 14 | 18 | 12 | 18 | 14 | 5 | 2 | 120 |
แหล่งที่มา: สถานีอุตุนิยมวิทยาอุทกบุรีรัมย์ อำเภอนางรอง จังหวัดบุรีรัมย์
ประชากร

จำนวนประชากรในเทศบาลนครบุรีรัมย์ ตามสถิติการทะเบียนราษฎรเมื่อเดือนตุลาคม พ.ศ. 2567 มีจำนวนรวมทั้งหมด 50,632 คน แบ่งออกตามพื้นที่เดิมก่อนการเปลี่ยนแปลงฐานะได้ดังนี้
เทศบาลเมืองบุรีรัมย์เดิม จำนวน 22,887 คน
เทศบาลตำบลอิสาน จำนวน 22,097 คน
หมู่บ้านที่เคยอยู่ในองค์การบริหารส่วนตำบลเสม็ด
หมู่ที่ 9 จำนวน 1,305 คน
หมู่ที่ 11 จำนวน 1,440 คน
หมู่ที่ 13 จำนวน 1,810 คน
หมู่ที่ 16 จำนวน 1,093 คน
ประชากร > ชุมชนและหมู่บ้าน

ย่านใจกลางเมืองบุรีรัมย์
ชุมชนฝั่งละลม
โครงสร้างพื้นฐาน > การศึกษา

การจัดการศึกษาในเขตเทศบาลนครบุรีรัมย์ มีตั้งแต่ระดับก่อนประถมศึกษาจนถึงระดับอุดมศึกษา
ระดับก่อนประถมศึกษา 4 แห่ง
ระดับก่อนประถมศึกษาและระดับประถมศึกษา 10 แห่ง
ระดับก่อนประถมศึกษา ประถมศึกษาและระดับมัธยมศึกษา (โรงเรียนขยายโอกาส) 3 แห่ง
ระดับมัธยมศึกษา โรงเรียนสังกัดสำนักงานคณะกรรมการการศึกษาขั้นพื้นฐาน 2 แห่ง คือ โรงเรียนบุรีรัมย์พิทยาคม และ โรงเรียนภัทรบพิตร
ระดับมัธยมศึกษา โรงเรียนสังกัดเทศบาลนคร 3 แห่ง คือ โรงเรียนเทศบาล 1 บุรีราษฎร์ดรุณวิทยา โรงเรียนเทศบาล 2 อิสาณธีรวิทยาคาร และโรงเรียนเทศบาล 3 เมืองบุรีรัมย์
ระดับมัธยมศึกษาโรงเรียนสังกัดสำนักงานคณะกรรมการการศึกษาเอกชน 2 แห่ง คือ โรงเรียนอิสาณโกศลศึกษา และโรงเรียนฮั่วเคี้ยวบุรีรัมย์
ระดับวิทยาลัยมีสถานศึกษาสังกัดสำนักงานคณะกรรมการการอาชีวศึกษา 4 แห่ง คือ วิทยาลัยเทคนิคบุรีรัมย์ วิทยาลัยสารพัดช่างบุรีรัมย์ โรงเรียนเบญจเทคโน และวิทยาลัยเกษตรและเทคโนโลยีบุรีรัมย์
โรงเรียนพระปริยัติธรรม 3 แห่ง คือ โรงเรียนพระปริยัติธรรมวัดกลางวพระอารามหลวง โรงเรียนพระปริยัติธรรมวัดอิสาณ และโรงเรียนพระปริยัติธรรมวัดธรรมธีราราม
ระดับมหาวิทยาลัย 2 แห่ง คือ มหาวิทยาลัยราชภัฏบุรีรัมย์ และ มหาวิทยาลัยมหาจุฬาลงกรณราชวิทยาลัย
โครงสร้างพื้นฐาน > สาธารณสุข

การสาธารณสุขในเขตเทศบาลนครบุรีรัมย์ มีดังนี้
โรงพยาบาลบุรีรัมย์ สังกัดกระทรวงสาธารณสุข ขนาด 750 เตียง[ต้องการแหล่งอ้างอิงดีกว่านี้]
ศูนย์บริการสาธารณสุขเทศบาลเมืองบุรีรัมย์
คลินิกเอกชน จำนวน 65 แห่ง [ต้องการแหล่งอ้างอิงดีกว่านี้]
ศูนย์บริการแพทย์แผนไทย [ต้องการแหล่งอ้างอิงดีกว่านี้]
คลินิกบริการสาธารณสุขของสำนักงานสาธารณสุขจังหวัด [ต้องการแหล่งอ้างอิงดีกว่านี้]
โครงสร้างพื้นฐาน > โทรคมนาคมและการสื่อสาร

ที่ทำการไปรษณีย์โทรเลข 2 แห่ง
องค์การโทรศัพท์แห่งประเทศไทย (ทศท.)
การสื่อสารแห่งประเทศไทย (กสท.)
สถานีวิทยุกระจายเสียง/สถานีวิทยุโทรทัศน์ในพื้นที่
สถานีวิทยุกระจายเสียงแห่งประเทศไทย ระบบ เอ.เอ็ม. ตั้งอยู่ที่ถนนนิวาส ข้างโรงเรียนบุรีรัมย์พิทยาคม ตำบลในเมือง อำเภอเมืองบุรีรัมย์ จังหวัดบุรีรัมย์
สถานีวิทยุกระจายเสียงแห่งประเทศไทย ระบบ เอฟ.เอ็ม. ตั้งอยู่ที่ถนนจิระตรงข้ามมหาวิทยาลัยราชภัฏบุรีรัมย์ ตำบลในเมือง อำเภอเมืองบุรีรัมย์ จังหวัดบุรีรัมย์
ระบบเสียงตามสายหรือหอกระจายข่าวในพื้นที่ให้บริการได้ครอบคลุมร้อยละ 80 ของพื้นที่
โครงสร้างพื้นฐาน > สาธารณูปโภค

เทศบาลนครบุรีรัมย์อยู่ในเขตบริการน้ำประปาของสำนักงานการประปาส่วนภูมิภาค ซึ่งมีจำนวนครัวเรือนที่ใช้น้ำประปาในเขตเทศบาลฯ ประปาในเขตเทศบาลฯ ประมาณ 21,084 ครัวเรือน  มีห้วยจระเข้มาก และห้วยชุมเห็ดเป็นแหล่งน้ำดิบที่ใช้ผลิตน้ำประปาและมีห้วยตลาดเป็นแหล่งน้ำดิบสำรอง
ในเขตเทศบาลนครบุรีรัมย์ มีจำนวนครัวเรือนที่ใช้ไฟฟ้าประมาณ 21,084 ครัวเรือน คิดเป็น พื้นที่ที่ให้บริการไฟฟ้า 100% ของพื้นที่ทั้งหมด
โครงสร้างพื้นฐาน > การขนส่ง

เทศบาลนครบุรีรัมย์สามารถเดินทางติดต่อกับจังหวัดต่าง ๆ ที่อยู่ใกล้เคียงและติดต่อกันภายในจังหวัดได้สะดวกทั้งทางรถยนต์ รถไฟ และทางเครื่องบิน
เทศบาลนครบุรีรัมย์อยู่ห่างจากกรุงเทพมหานคร โดยทางรถยนต์ประมาณ 384 กิโลเมตร ทางรถไฟประมาณ 376 กิโลเมตร และห่างจากเมืองหลักที่อยู่ใกล้เคียงดังนี้
เทศบาลเมืองสุรินทร์: 50 กิโลเมตร
เทศบาลนครนครราชสีมา: 130 กิโลเมตร
เทศบาลเมืองมหาสารคาม: 145 กิโลเมตร
เทศบาลนครขอนแก่น: 200 กิโลเมตร
เทศบาลเมืองสระแก้ว: 230 กิโลเมตร
โครงสร้างพื้นฐาน > การขนส่ง > ทางราง

สถานีรถไฟบุรีรัมย์ เป็นศูนย์กลางการคมนาคมทางตอนเหนือของเมือง เชื่อมต่อกับรถไฟของการรถไฟแห่งประเทศไทย ให้บริการรับส่งผู้โดยสารจากบุรีรัมย์สู่พื้นที่อื่น ๆ ของตัวจังหวัด และภาคอีสาน ทั้งรถไฟด่วนและรถไฟธรรมดา อาทิเช่น รถไฟสายสถานีกลางกรุงเทพอภิวัฒน์–อุบลราชธานี, นครราชสีมา–อุบลราชธานี, กรุงเทพ (หัวลำโพง)–สุรินทร์ ในช่วงเทศกาลปีใหม่ และสงกรานต์ จะมีรถไฟสายกรุงเทพ–อุบลราชธานี และกรุงเทพ–ศรีสะเกษ เปิดเดินรถเพิ่มอีกหลายขบวน
โครงสร้างพื้นฐาน > การขนส่ง > ทางถนน

ในเขตเทศบาลมีถนนเป็นเส้นทางคมนาคมหลักโดยส่วนใหญ่เป็นถนนคอนกรีตเสริมเหล็ก และถนนแอสฟัลท์ติส ถนนสายสำคัญในตัวเมือง อาทิเช่น ถนนธานี, ถนนรมย์บุรี, ถนนปลัดเมือง, ถนนจิระ, ถนนสุนทรเทพ, ถนนนิวาศ
สถานีขนส่งผู้โดยสารจังหวัดบุรีรัมย์ เป็นศูนย์กลางการคมนาคมของเมือง ให้บริการรถโดยสารในหลายเส้นทาง อาทิเช่น สายกรุงเทพ–บุรีรัมย์, กรุงเทพ–อุบลราชธานี, กรุงเทพ–สุรินทร์, กรุงเทพ–ศรีสะเกษ, บุรีรัมย์–นางรอง, บุรีรัมย์–นครราชสีมา รถประจำทางในเมืองบุรีรัมย์ คือ รถสองแถว สายสีชมพู ให้บริการในสองเส้นทาง (สายตลาดเทศบาล-เขากระโดง และสายบ้านบัว) ในอดีตเคยมีรถโดยสารประจำทางวิ่งในตัวเมือง แต่ได้ยกเลิกและเปลี่ยนมาเป็นรถสองแถวแทน
โครงสร้างพื้นฐาน > การขนส่ง > ทางอากาศ

ท่าอากาศยานบุรีรัมย์ หรือ สนามบินบุรีรัมย์ เป็นสนามบินที่ตั้งอยู่ใกล้เมืองบุรีรัมย์มากที่สุด ตั้งอยู่ที่อำเภอสตึก จังหวัดบุรีรัมย์ ห่างจากตัวเมือง 34 กิโลเมตร ทางทิศตะวันออกเฉียงเหนือ สายการบินที่ให้บริการคือ นกแอร์ และไทยแอร์เอเชีย เปิดทำการทุกวัน
เศรษฐกิจ > อุตสาหกรรม

โรงงานอุตสาหกรรม มี  6  แห่ง  ได้แก่
บริษัท ศิลาชัย (1991) จำกัด ตั้งอยู่หมู่ที่  4 ตำบลอิสาณ
บริษัท สมบูรณ์ จำกัด ตั้งอยู่หมู่ที่ 4 ตำบลอิสาณ
หิดลาด จำกัด ตั้งอยู่หมู่ที่ 13 ตำบลอิสาณ
บริษัท แอดเดอร์รานท์ไทย จำกัด ตั้งอยู่หมู่ที่  14 ตำบลอิสาณ
บริษัท สรรไท ซุปเปอร์เทค จำกัด ตั้งอยู่ที่ 999 หมู่ที่ 9 บ้านโคกใหญ่ ตำบลเสม็ด
บริษัท สยามเทคนิคคอนกรีต จำกัด ตั้งอยู่ที่ 333 หมู่ที่ 16 บ้านศิลาทอง ตำบลเสม็ด
สถานที่สำคัญ

มหาวิทยาลัยราชภัฏบุรีรัมย์
มหาวิทยาลัยมหาจุฬาลงกรณราชวิทยาลัย
วิทยาลัยเทคนิคบุรีรัมย์
โรงเรียนบุรีรัมย์พิทยาคม
โรงเรียนภัทรบพิตร
โรงเรียนโสภณวรวัฒน์วิทยา
โรงเรียนอนุบาลบุรีรัมย์
โรงเรียนฮั่วเคี้ยวบุรีรัมย์
โรงเรียนเสนศิริอนุสรณ์
โรงเรียนบ้านโคกสะอาดวิทยาคาร
โรงเรียนบ้านโคกวัด
โรงเรียนคงชัยสิทธิ์วิทยา
โรงเรียนประกาศธรรมคุณวิทยา
โรงเรียนเบญจเทคโน
วิทยาลัยเกษตรและเทคโนโลยีบุรีรัมย์
โรงเรียนเทศบาล 1 บุรีราษฎร์ดรุณวิทยา
โรงเรียนเทศบาล 2 อิสาณธีรวิทยาคาร
โรงเรียนเทศบาล 3 เมืองบุรีรัมย์
โรงพยาบาลบุรีรัมย์
โรงพยาบาลค่ายสมเด็จเจ้าพระยามหากษัตริย์ศึก
กองบัญชาการมณฑลทหารบกที่ 26
สถานีตำรวจภูธรเมืองบุรีรัมย์
กองบังคับการตำรวจภูธรจังหวัดบุรีรัมย์
สถานีดับเพลิงเทศบาลเมืองบุรีรัมย์
สระว่ายน้ำ องค์การบริหารส่วนจังหวัดบุรีรัมย์
ห้องสมุดประชาชนจังหวัดบุรีรัมย์
สวนสาธารณะรมย์บุรี
คลองละลม (ตั้งอยู่กลางเมืองบุรีรัมย์มีลักษณะเป็นรูปวงรี แบ่งเป็น 6 ส่วนหรือ 6 ลูก)
วัดกลางพระอารามหลวง
ทวีกิจ พลาซ่า
ตลาดไนท์บาซาร์
ตลาดสดเทศบาลเมืองบุรีรัมย์
สถานีขนส่งผู้โดยสารจังหวัดบุรีรัมย์
สถานีรถไฟบุรีรัมย์
สถานบันเทิงย่านตะวันแดง
ช้างอารีนา
ช้าง อินเตอร์เนชั่นแนล เซอร์กิต
อ่างเก็บน้ำห้วยจรเข้มาก
ศาลากลางจังหวัดบุรีรัมย์
สำนักงานขนส่งจังหวัดบุรีรัมย์
องค์การบริหารส่วนจังหวัดบุรีรัมย์
สนามกีฬา องค์การบริหารส่วนจังหวัดบุรีรัมย์
กองกำกับการตรวจคนเข้าเมืองจังหวัดบุรีรัมย์
สำนักงานประกันสังคมจังหวัดบุรีรัมย์
สำนักงานพัฒนาสังคมและความมั่นคงของมนุษย์จังหวัดบุรีรัมย์
แขวงทางหลวงบุรีรัมย์
วนอุทยานภูเขาไฟกระโดง
เขตห้ามล่าสัตว์ป่าภูเขาไฟกระโดง
“พระสุภัทรบพิตร” พระพุทธรูปองค์ใหญ่คู่เมืองบุรีรัมย์ประดิษฐานอยู่บนยอดเขากระโดง
สระว่ายน้ำขององค์การบริหารส่วนจังหวัดบุรีรัมย์
สวนสาธารณะรมย์บุรี
สถานบันเทิง ย่านตะวันแดง
เทศบาลตำบลบางเมือง

| เทศบาลตำบลบางเมือง |
| --- | --- |
เทศบาลตำบล

ทต.บางเมืองที่ตั้งสำนักงานเทศบาลตำบลบางเมือง
พิกัด: 13°36′49.9″N 100°36′38.3″E﻿ / ﻿13.613861°N 100.610639°E﻿ / 13.613861; 100.610639
ประเทศ:  ไทย
จังหวัด: สมุทรปราการ
อำเภอ: เมืองสมุทรปราการ
จัดตั้ง:  • 18 กรกฎาคม 2537 (สุขาภิบาลบางเมือง)  • 25 พฤษภาคม 2542 (ทต.บางเมือง)
การปกครอง
 • นายกเทศมนตรี: นาวาเอก อนุศักดิ์ นาคทิม
พื้นที่
 • ทั้งหมด: 15 ตร.กม. (6 ตร.ไมล์)
ประชากร (2563)
 • ทั้งหมด: 99,726 คน
 • ความหนาแน่น: 6,648.40 คน/ตร.กม. (17,219.3 คน/ตร.ไมล์)
รหัส อปท.: 05110106
ที่อยู่ สำนักงาน: เลขที่ 9 หมู่ที่ 7 ถนนอยู่สุข ตำบลบางเมือง อำเภอเมืองสมุทรปราการ จังหวัดสมุทรปราการ 10270
เว็บไซต์: tbm.go.th
 ส่วนหนึ่งของสารานุกรมประเทศไทย
เทศบาลตำบลบางเมือง เป็นเทศบาลตำบลแห่งหนึ่งที่ตั้งอยู่ในเขตอำเภอเมืองสมุทรปราการ จังหวัดสมุทรปราการ
ประวัติ

เทศบาลตำบลบางเมืองเดิมมีฐานะเป็นสุขาภิบาลบางเมือง ตั้งอยู่ที่ชั้น 3 ที่ว่าการอำเภอเมืองสมุทรปราการ ถนนสุทธิภิรมย์ ตำบลปากน้ำ โดยได้มีการยกฐานะปรับปรุงขึ้นตามลำดับ เมื่อวันที่ 18 กรกฎาคม พ.ศ. 2537 มีฐานะเป็นสุขาภิบาล และเมื่อวันที่ 25 พฤษภาคม พ.ศ. 2542 ได้รับการจัดตั้งเป็นเทศบาลตำบลตามพระราชกฤษฎีกาเปลี่ยนแปลงฐานะจากสุขาภิบาลเป็นเทศบาลตำบลพร้อมสุขาภิบาลอื่น ๆ จำนวน 980 แห่ง
อาณาเขต

เขตเทศบาลตำบลบางเมืองมีพื้นที่ประมาณ 15 ตารางกิโลเมตร มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดกับเขตเทศบาลตำบลสำโรงเหนือ เขตเทศบาลตำบลด่านสำโรง​ (อำเภอเมืองสมุทรปราการ) และเขตเทศบาลเมืองบางแก้ว​ (อำเภอบางพลี) มีคลองสำโรงเป็นเส้นแบ่งเขต
ทิศตะวันออก ติดกับเขตเทศบาลตำบลเทพารักษ์และเขตเทศบาลเมืองปากน้ำสมุทรปราการ​ (อำเภอเมืองสมุทรปราการ) มีคลองบางปิ้งเป็นเส้นแบ่งเขต
ทิศใต้ ติดกับเขตเทศบาลเมืองปากน้ำสมุทรปราการและเขตเทศบาลนครสมุทรปราการ​ (อำเภอเมืองสมุทรปราการ) มีคลองบางปิ้ง และแนวแบ่งเขตการปกครองระหว่างเทศบาลนครสมุทรปราการกับเทศบาลตำบลบางเมืองเป็นเส้นแบ่งเขต
ทิศตะวันตก ติดกับเขตเทศบาลนครสมุทรปราการและเขตเทศบาลตำบลสำโรงเหนือ​ (อำเภอเมืองสมุทรปราการ) มีแบ่งเขตการปกครองระหว่างเทศบาลนครสมุทรปราการกับเทศบาลตำบลบางเมือง และแนวแบ่งเขตการปกครองระหว่างเทศบาลตำบลบางเมืองกับเทศบาลตำบลสำโรงเหนือ เป็นเส้นแบ่งเขต
สภาพทั่วไป

พื้นที่ส่วนใหญ่เป็นที่ราบลุ่ม ไม่มีภูเขา มีลำคลองสำคัญในพื้นที่ ได้แก่ คลองสำโรง คลองบางปิ้ง และคลองมหาวงษ์ ซึ่งเดิมใช้สำหรับการชลประทานเพื่อการเกษตร แต่ปัจจุบันแนวโน้มการใช้พื้นที่เพื่อการเกษตรลดลง มีการใช้ที่ดินเพื่อการอุตสาหกรรม ที่อยู่อาศัย และพาณิชยกรรมเพิ่มมากขึ้น โดยจะเห็นว่ามีการก่อสร้างที่อยู่อาศัย อาคาร สถานที่ทำงาน ร้านอาหาร และสถานบริการตลอดจนงานอื่น ๆ อีก มากเป็นผลให้ลำคลองสายหลักมีไว้สำหรับการระบายน้ำเพื่อป้องกันน้ำท่วมเท่านั้น
สถานที่สำคัญ

วัดบางปิ้ง
คมนาคม

ถนนศรีนครินทร์
ถนนกาญจนาภิเษก(วงแหวนด้านใต้)
ถนนเทพารักษ์
เทศบาลตำบลเทพารักษ์

สำหรับอำเภอในจังหวัดนครราชสีมา ดูที่ อำเภอเทพารักษ์
| เทศบาลตำบลเทพารักษ์ |
| --- | --- |
เทศบาลตำบล
   ตรา

ทต.เทพารักษ์
พิกัด: 13°36′31.2″N 100°39′06.8″E﻿ / ﻿13.608667°N 100.651889°E﻿ / 13.608667; 100.651889
ประเทศ:  ไทย
จังหวัด: สมุทรปราการ
อำเภอ: เมืองสมุทรปราการ
การปกครอง
 • นายกเทศมนตรี: วชิรเชษฐ์ รุ่งธวัฒน์วงศ์
พื้นที่
 • ทั้งหมด: 4.3 ตร.กม. (1.7 ตร.ไมล์)
ประชากร (2564)
 • ทั้งหมด: 21,901 คน
 • ความหนาแน่น: 5,093.26 คน/ตร.กม. (13,191.5 คน/ตร.ไมล์)
รหัส อปท.: 05110110
ที่อยู่ สำนักงาน: เลขที่ 999 หมู่ที่ 9 ตำบลเทพารักษ์ อำเภอเมืองสมุทรปราการ จังหวัดสมุทรปราการ 10270
เว็บไซต์: www.tepharak.go.th
 ส่วนหนึ่งของสารานุกรมประเทศไทย
เทพารักษ์ เป็นเทศบาลตำบลแห่งหนึ่งที่ตั้งอยู่ในอำเภอเมืองสมุทรปราการ จังหวัดสมุทรปราการ มีอาณาเขตครอบคลุมพื้นที่ตำบลเทพารักษ์ เฉพาะหมู่ที่ 1, 2, 6, 8 และบางส่วนของหมู่ที่ 9 อยู่ห่างจากศาลากลางจังหวัดสมุทรปราการประมาณ 13 กิโลเมตร และอยู่ห่างจากกรุงเทพมหานครประมาณ 37 กิโลเมตร มีเส้นทางคมนาคมที่สำคัญ คือ ทางหลวงแผ่นดินหมายเลข 3268 (ถนนเทพารักษ์)
เทศบาลตำบลเทพารักษ์แต่เดิมมีฐานะเป็นสภาตำบลเทพารักษ์ ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2538 แล้วจึงได้รับการการจัดตั้งเป็นเทศบาลตำบลใน พ.ศ. 2562  ปัจจุบันมีประชากรทั้งสิ้น 21,901 คน
ที่มาของชื่อตำบลเทพารักษ์

ที่มาของชื่อตำบลเทพารักษ์ไม่ปรากฎแน่ชัด แต่สันนิษฐานว่า มาจากการขุดพบรูปเทพารักษ์ 2 องค์ หล่อด้วยทองสัมฤทธิ์ บริเวณคลองสำโรงรอยต่อไปยังคลองทับนาง ซึ่งบันทึกไว้ในพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียนความว่า "ขะณะนั้นคลองสำโรงที่จะไปคลองศีศะจรเข้คลองทับนางจะไปปาก น้ำเจ้าพญาตื้นเรือใหญ่ จะเดีรไปมาขัดสนจึงให้ชำระขุด ได้รูปเทพารักษ์  ๒ องค์ หล่อด้วยทองสำฤทธิ จำฤกองค์หนึ่งชื่อ พญาแสนตา องคหนึ่งชื่อบาทสังกร ในที่ร่วมคลองสำโรงกับคลองทับนางต่อกัน จึงให้พลีกรรม์บวงสวงแล้วรับออกมาปลูกศาลเชิญขึ้นประดิศถานไว้ ณ เมืองประแดง"
ซึ่งในปัจจุบันบริเวณที่ขุดพบรูปเทพารักษ์ อยู่ในบริเวณตำบลเทพารักษ์และถนนเทพารักษ์ จึงสันนิษฐานได้ว่า ที่มาของชื่อตำบลและถนนเทพารักษ์นั้นมาจากการขุดค้นพบรูปเทพารักษ์ตามบันทึกของพระราชพงศาวดารข้างต้น
ที่ตั้งและอาณาเขต

เทศบาลตำบลเทพารักษ์ตั้งอยู่ทางตอนเหนือของอำเภอเมืองสมุทรปราการ จังหวัดสมุทรปราการ ห่างจากตัวอำเภอประมาณ 10 กิโลเมตร มีอาณาเขตติดต่อกับพื้นที่อื่น ๆ ดังนี้
ทิศเหนือ  ติดต่อกับเขตเทศบาลเมืองบางแก้ว (อำเภอบางพลี) มีคลองสำโรงเป็นเส้นแบ่งเขต
ทิศตะวันออก ติดต่อกับเขตองค์การบริหารส่วนตำบลบางพลีใหญ่ (อำเภอบางพลี) มีคลองทับนางเป็นเส้นแบ่งเขต
ทิศใต้ ติดต่อกับเขตเทศบาลเมืองแพรกษาใหม่และเขตเทศบาลเมืองปากน้ำสมุทรปราการ (อำเภอเมืองสมุทรปราการ) มีแนวแบ่งเขตการปกครองระหว่างเทศบาลเมืองแพรกษาใหม่กับเทศบาลตำบลเทพารักษ์ คลองสันดร แนวแบ่งเขตการปกครองระหว่างเทศบาลเมืองปากน้ำสมุทรปราการกับเทศบาลตำบลเทพารักษ์ เป็นเส้นแบ่งเขต
ทิศตะวันตก ติดต่อกับเขตเทศบาลตำบลบางเมือง (อำเภอเมืองสมุทรปราการ) มีคลองบางปิ้งเป็นเส้นแบ่งเขต
หมู่บ้านและประชากร

พื้นที่เทศบาลตำบลเทพารักษ์มีประชากรทั้งหมด 21,901 คน โดยแบ่งเป็นประชากรชายทั้งหมด 10,203 คน และประชากรหญิงทั้งหมด 11,698 คน (เดือนธันวาคม 2564) แบ่งการปกครองออกเป็น 5 หมู่บ้าน ดังนี้
| 0 | 1 | 2 | 3 |
| --- | --- | --- | --- |
ประชากรในเทศบาลตำบลเทพารักษ์จำแนกตามหมู่บ้าน
| ชื่อหมู่บ้าน | ประชากรชาย | ประชากรหญิง | รวม |
| หมู่ที่ 1 บ้านมังกร | 3,331 | 3,880 | 7,211 |
| หมู่ที่ 6 บ้านศรีเจริญ | 3,090 | 3,469 | 6,559 |
| หมู่ที่ 8 บ้านขันดี | 1,837 | 2,023 | 3,860 |
| หมู่ที่ 2 บ้านสยามนิเวศน์ | 1,570 | 1,868 | 3,438 |
| หมู่ที่ 9 บ้านปู่เจ้าสำโรง | 375 | 458 | 833 |
| รวม | 10,203 | 11,698 | 21,901 |
สถานที่สำคัญ

สำนักงานเทศบาลตำบลเทพารักษ์
โรงเรียนอนุบาลเทศบาลตำบลเทพารักษ์
สวนสาธารณะเทศบาลตำบลเทพารักษ์
ศูนย์การเรียนรู้ชุมชนเทพารักษ์
ศูนย์สุขภาพชุมชนเทพารักษ์
ศาลเทพารักษ์
โรงพยาบาลสินแพทย์ เทพารักษ์
โรงเรียนสุขเจริญผล
แหล่งข้อมูลอื่น

เว็บไซต์ของเทศบาลตำบลเทพารักษ์
| ด ค กองค์กรปกครองส่วนท้องถิ่นระดับล่างในจังหวัดสมุทรปราการ |
| --- | --- | --- |
| เทศบาลนคร |  สมุทรปราการ  |  |
| เทศบาลเมือง |  บางแก้ว  ปากน้ำสมุทรปราการ  ปู่เจ้าสมิงพราย  พระประแดง  แพรกษา  แพรกษาใหม่  ลัดหลวง  |  |
| เทศบาลตำบล |  คลองด่าน  คลองสวน  ด่านสำโรง  เทพารักษ์  บางบ่อ  บางปู  บางพลี  บางพลีน้อย  บางเมือง  บางเสาธง  พระสมุทรเจดีย์  แพรกษา  สำโรงเหนือ  แหลมฟ้าผ่า  |  |
| องค์การบริหารส่วนตำบล |  คลองด่าน  คลองนิยมยาตรา  ทรงคนอง  นาเกลือ  ในคลองบางปลากด  บางกระสอบ  บางกอบัว  บางกะเจ้า  บางโฉลง  บางด้วน  บางน้ำผึ้ง  บางบ่อ  บางปลา  บางโปรง  บางพลีใหญ่  บางเพรียง  บางยอ  บางเสาธง  บ้านคลองสวน  บ้านระกาศ  เปร็ง  ราชาเทวะ  ศีรษะจรเข้น้อย  ศีรษะจรเข้ใหญ่  หนองปรือ  แหลมฟ้าผ่า  |  |
จังหวัดเชียงราย
ประวัติศาสตร์ > สมัยราชวงศ์มังราย

พงศาวดารโยนกว่า พญามังรายสร้างขึ้น ณ ที่ซึ่งเดิมเป็นเวียงไชยนารายณ์ เมื่อ พ.ศ. 1805 และครองราชสมบัติอยู่ ณ เมืองเชียงรายจนถึง พ.ศ. 1839 จึงไปสร้างเมืองเชียงใหม่ขึ้นในท้องที่ระหว่างดอยสุเทพกับแม่น้ำปิง และครองราชสมบัติอยู่ ณ เมืองเชียงใหม่จนถึง พ.ศ. 1854 ส่วนตำนานพื้นเมืองเชียงใหม่ระบุว่า พญามังรายทรงเสด็จตามช้างมาทางทิศตะวันออกแล้วเห็นชัยภูมิเหมาะแก่การสร้างเมืองริมฝั่งน้ำแม่กก จึงสร้างเป็นเวียงล้อมรอบดอยจอมทองไว้ในปี พ.ศ. 1805
สำหรับเมืองเชียงรายนั้น เมื่อพญามังรายย้ายไปครองราชสมบัติที่เมืองเชียงใหม่แล้ว พระราชโอรสคือ ขุนครามหรืออีกชื่อหนึ่งว่าพญาไชยสงครามก็ได้ครองราชสมบัติสืบต่อมา นับแต่นั้นเมืองเชียงรายก็ขึ้นต่อเมืองเชียงใหม่
ประวัติศาสตร์ > สมัยล้านนาภายใต้การปกครองของพม่า

ครั้นต่อมาเมื่อล้านนาตกไปอยู่ในปกครองของพม่า ในปี พ.ศ. 2101 พม่าได้ตั้งขุนนางปกครองเมืองเชียงรายเรื่อยมา หลังจากนั้น พ.ศ. 2317 พระเจ้ากาวิละแห่งลำปางได้สวามิภักดิ์ต่อกรุงเทพฯ ทำให้หัวเมืองล้านนาฝ่ายใต้ตกเป็นประเทศราชของสยาม ขณะที่เชียงรายและหัวเมืองล้านนาฝ่านเหนืออื่น ๆ ยังคงอยู่ใต้อำนาจพม่า ล้านนากลายเป็นพื้นที่แย่งชิงอำนาจระหว่างสยามกับพม่า ในช่วงเวลาดังกล่าวเมืองเชียงรายเริ่มร้างผู้คน ประชาชนอพยพหนีภัยสงครามไปอยู่เมืองอื่น บ้างก็ถูกกวาดต้อนลงไปทางใต้ พ.ศ. 2347 เมืองเชียงแสนฐานที่มั่นสุดท้ายของพม่า ถูกกองทัพเชียงใหม่ ลำปาง และน่าน ตีแตก เมืองเชียงรายจึงกลายสภาพเป็นเมืองร้างตามเมืองเชียงแสน
ประวัติศาสตร์ > สมัยล้านนาภายใต้การปกครองของสยาม

ในปี พ.ศ. 2386 พระบาทสมเด็จพระนั่งเกล้าเจ้าอยู่หัวมีพระบรมราชานุญาตให้เจ้าหลวงเชียงใหม่ฟื้นฟูเชียงรายขึ้นใหม่ ภายหลังเมืองเชียงรายได้เป็นส่วนหนึ่งของมณฑลพายัพ กระทั่งปี พ.ศ. 2453 ในสมัยพระบาทสมเด็จพระจุลจอมเกล้าเจ้าอยู่หัวจึงมีประกาศกระทรวงมหาดไทย ยกฐานะเมืองเชียงรายเป็นเมืองจัตวามณฑลพายัพ ใน พ.ศ. 2453 เมืองเชียงแสน เมืองเชียงราย เมืองฝาง เวียงป่าเป้า เมืองพะเยา อำเภอแม่ใจ อำเภอดอกคำใต้ อำเภอแม่สรวย อำเภอเชียงคำ อำเภอเชียงของ ตั้งเป็นเมืองจัตวาเรียกว่าเมืองเชียงราย อยู่ในมณฑลพายัพ และจัดแบ่งการปกครองออกเป็น 10 อำเภอ คือ อำเภอเมืองเชียงราย อำเภอเมืองเชียงแสน อำเภอเมืองฝาง อำเภอเวียงป่าเป้า อำเภอเมืองพะเยา อำเภอแม่ใจ อำเภอดอกคำใต้ อำเภอแม่สรวย อำเภอเชียงคำ และอำเภอเชียงของ เหมือนอย่างหัวเมืองชั้นในที่ขึ้นกับกรุงเทพมหานครทั้งปวง  ภายหลังเมืองเชียงรายได้เปลี่ยนเป็นจังหวัดเชียงราย